钦定古今图书集成/明伦汇编/闺媛典/第253卷 > 汪美妻韩氏
## 钦定古今图书集成/明伦汇编/闺媛典/第253卷 > 汪美妻韩氏

按《休宁县志》：“韩氏，断石人，西门汪美妻。事翁姑孝养
备至。方孕三月，美客死，产子。永年苦节，抚之成立，历
四十八年卒。”

===汪桴妻金氏===按《休宁县志》：“金氏，陈村女，适金堘汪桴。年二十一而
寡，子汝善甫三龄，利其赀者迫使嫁，氏遂坠楼毁面
折足，又拔刃自刎。其伯姑寡而贤，亟救得免。姑丧明，
氏事之甚谨。汝善卒成立，保其家。”